

**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**DJEČJI VRTIĆ ŽABAC SVETI IVAN ŽABNO**

**OIB: 06594469766**

**RKP: 5176**

**Razina: 21**

**Šifra djelatnosti: 8510 - predškolsko obrazovanje**

**BILJEŠKE**

**UZ FINANCIJSKI IZVJEŠTAJ DJEČJEG VRTIĆA ŽABAC SVETI IVAN ŽABNO**

**za razdoblje od 1. siječnja 2025. do 31. ožujka 2025. godine**

**Sveti Ivan Žabno, travanj 2025.**

Financijski izvještaj Dječjeg vrtića Žabac Sveti Ivan Žabno sastavljen je sukladno odredbama Pravilnika o financijskom izvještavanju u proračunskom računovodstvu („Narodne novine“ broj 37/2022.) i Okružnici o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih izvanproračunskih korisnika proračuna jedinice lokalne i područne (regionalne) samouprave za razdoblje od 01. siječnja do 31. ožujka 2025. godine (KLASA: 400-02/25-01/14., URBROJ: 513-05-03-25-1) od 03. travnja 2025. godine.

Financijski izvještaj sastavljen je na sljedećem obrascu:

* izvještaj o prihodima i rashodima, primicima i izdacima (PR-RAS),
* bilješke uz financijske izvještaje.

Bilješke uz financijski izvještaj detaljna su razrada i dopuna podataka uz financijski izvještaj. Mogu biti opisne, brojčane ili kombinirane, ovisno o tome što se pojašnjava.

**SAŽETAK DJELOKRUGA RADA**

Dječji vrtić Žabac Sveti Ivan Žabno, predškolska je ustanova čiji je osnivač, a ujedno i vlasnik Općina Sveti Ivan Žabno, u kojoj se provodi rani i predškolski odgoj i obrazovanje djece u dobi od navršene prve godine života do polaska u osnovnu školu. Dječji vrtić djeluje u jednoj centralnoj kući, Trg Karla Lukaša 6A, Sveti Ivan Žabno i čini ga pet odgojnih skupina, od čega su dvije jasličke skupine i tri vrtićke dobno odgojno obrazovne skupine. Sve su skupine mješovite, ustrojene sukladno odredbama Državnog pedagoškog standarda predškolskog odgoja i naobrazbe.

Redoviti primarni program obuhvaća programe odgoja i obrazovanja, zdravstvene zaštite, prehrane i socijalne skrbi te je nadopuna obiteljskom odgoju. U vrtiću se provodi primarni desetosatni program ranog i predškolskog odgoja u skladu sa suvremenom koncepcijom predškolskog odgoja i obrazovanja polazeći od stvarnih potreba djeteta i njegove osobnosti, u dinamičnoj interakciji s obitelji i okruženjem. Kontinuirano se usklađuje sa zahtjevima u Nacionalnom kurikulumu za predškolski odgoj. Pri ostvarivanju programa polazište su nam djetetove potrebe, interesi i prava. U svakoj životnoj situaciji u vrtiću u spontanim i planiranim aktivnostima djeteta potičemo zdrav rast i razvoj kroz područja: motorika i zdravlje, socio-emocionalni razvoj (odnos prema sebi i odnos prema drugima), spoznajni razvoj i komunikacija i izražavanje (govor, glazba, likovnost). U svim područjima jačamo dječju autonomnost i potičemo izražavanje kreativnih i stvaralačkih sposobnosti djeteta. Jaslička djeca uče o stvarima oko sebe uz pomoć svih osjetila. Kroz svoja beskrajna istraživanja različitih materijala, zvukova i mirisa stječu mentalnu predodžbu o predmetima i odnosima među njima, prije nego što nauče riječi koje ih označavaju. U sklopu redovnog primarnog programa provodi se i program predškole. Za djecu pred polazak u osnovnu školu zakonski je obvezan program predškole kojim se nastoji svakom djetetu pružiti optimalne uvjete za razvijanje vještina, navika i znanja potrebnih za razvoj u školskom okruženju. Osnovna zadaća programa predškole je osigurati uvjete za razvijanje i unapređivanje vještina, navika i kompetencija te stjecanje spoznaja i zadovoljavanje interesa koji će djetetu pomoći u prilagodbi na nove uvjete života i razvoja u školskom okruženju. Aktivnosti se temelje na istraživanju, otkrivanju, promišljanju, rješavanju problema i raspravi te korištenju različitih izvora učenja.

U okviru djelatnosti Dječji vrtić Žabac Sveti Ivan Žabno obavlja sljedeće poslove određene Statutom, organizira i provodi:

* redovite programe njege, odgoja, obrazovanja, zdravstvene zaštite, prehrane i

socijalne skrbi djece rane i predškolske dobi, koji su prilagođeni razvojnim potrebama djece te njihovim mogućnostima i sposobnostima,

* programe za djecu rane i predškolske dobi s teškoćama u razvoju,
* programe za darovitu djecu rane i predškolske dobi,
* programe predškole,
* druge programe u skladu s potrebama djece i zahtjevima roditelja, a sukladno odredbama Državnog pedagoškog standarda predškolskog odgoja i naobrazbe.

**ZAKONSKE I DRUGE OSNOVE KOJE SE PRIMJENJUJU PRILIKOM IZRADE FINANCIJSKOG IZVJEŠTAJA**

* Zakon o proračunu („Narodne novine“ broj 144/21),
* Pravilnik o proračunskom računovodstvu i Računskom planu („Narodne novine“ broj 158/23),
* Pravilnik o proračunskim klasifikacijama („Narodne novine“ broj 4/24).

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

Ukupni prihodi i primici Dječjeg vrtića Žabac Sveti Ivan Žabno za razdoblje od 01. siječnja do 31. ožujka 2025. godine iskazani su u obrascu PR-RAS u ukupnom iznosu od 117.598,57 EUR, te ukupni rashodi i izdaci u ukupnom iznosu od 126.720,58 EUR.

**Bilješka 1**

Šifra 6526 – Ostali nespomenuti prihodi, iskazuje prihode ostvarene od plaćanja roditelja djece korisnika usluga Dječjeg vrtića Žabac Sveti Ivan Žabno u iznosu od 27.869,74 EUR. Prihodi su u odnosu na prošlo izvještajno razdoblje povećani (indeks 137,7) za 7.637,11 EUR iz razloga bolje naplate potraživanja kao i popunjenosti kapaciteta od 100%. Odnosno otvaranjem dvije nove jaslične skupine, upisali smo 26 djece.

**Bilješka 2**

Šifra 6711 - Prihodi iz nadležnog proračuna za financiranje rashoda poslovanja. Iz proračuna Općine Sveti Ivan Žabno doznačeno je 89.728,83 EUR za financiranje rashoda poslovanja, dok je u istom razdoblju prošle godine doznačeno 44.985,73 EUR. Prihodi se odnose na financiranje plaća i ostalih materijalnih prava radnika.

**Bilješka 3**

Šifra 311 – Plaće (bruto), realizirano je 85.251,04 EUR što je za 35.980,28 EUR više od istog razdoblja prošle 2024. godine. Troškovi plaće za redovan rad povećani su temeljem Odluke Općinskog vijeća Općine sveti Ivan Žabno, Odluka o visini osnovice za obračun plaća radnika u Dječjem vrtiću Žabac Sveti Ivan Žabno (KLASA: 120-01/24-02/02, URBROJ: 2137-19-02/01-24-1), uslijed koje su određeni novi koeficijenti za obračun plaće. Također se povećao broj zaposlenika, sa 01.01.2025. godine dječji vrtić broji 19 zaposlenih.

**Bilješka 4**

Šifra 313 – Doprinosi na plaće, odnosno doprinosi za obvezno zdravstveno osiguranje realizirani su u iznosu od 14.066,42 EUR, što je za 5.936,79 EUR više u odnosu na isto razdoblje prethodne 2024. godine. Povećanjem plaća došlo je i do povećanja doprinosa.

**Bilješka 5**

Šifra 321 **–** Naknade troškova zaposlenimaveće su u odnosu na 2024. godinu u ukupnom iznosu od 1.535,63 EUR, a odnose se na naknade za prijevoz na službenom putu u zemlji, naknade za prijevoz zaposlenih na posao i s posla te pohađanje seminara i radionica odgajatelja i stručnih suradnika koji su neophodni za kvalitetno provođenje predškolskog odgoja, odnosno za stručno usavršavanje zaposlenika.

**Bilješka 6**

Šifra 322 – Ukupni rashodi za materijal i energiju iznose 13.530,46 EUR, povećani su za 4.061,75 EUR u odnosu na prošlo izvještajno razdoblje zbog povećanja cijena na tržištu.

* Šifra 3221 – Uredski materijal i ostali materijalni rashodi realizirani su u iznosu od 3.369,91 EUR, što je za 1.558,10 EUR više u odnosu na isto razdoblje 2024. godine, realizacija se izvršila za nabavu uredskog materijala potrebnog za rad, stručne literature i slikovnica te materijala za čišćenje i održavanje. Do povećanja realiziranog iznosa došlo je radi nabave više materijala i literature za početak rada dvije odgojno obrazovne jaslične skupine.
* Šifra 3222 – Materijal i sirovine – iznosi 7.041,84 EUR, dok je prošle godine u istom razdoblju iznosio 5.847,97 EUR, a odnosi se na rashode za namirnice. Do povećanja je došlo radi općeg povećanja cijena na tržištu, te također radi povećanog kapaciteta vrtića.
* Šifra 3223 – Energija, realizirani iznos za izvještajno razdoblje 2025. godine iznosi 3.028,71 EUR, što je za 1.507,13 EUR više u odnosu na izvještajno razdoblje prošle godine, povećanje se dogodilo radi proširenja vrtića.
* Šifra 3227 – Službena, radna i zaštitna odjeća i obuća iznosi 90,00 EUR.

**Bilješka 7**

Šifra 323 – Ukupni rashodi za usluge veći su u odnosu na 2024. godinu za 791,41 EUR, a u ovom izvještajnom razdoblju iznose 3.064,26 EUR. Odvijalo se redovno poslovanje.

* Šifra 3231 – Usluge telefona, pošte i prijevoza, ukupno iznosi 304,74 EUR što je za 36,25 EUR više u odnosu na isto razdoblje prošle godine. Šifra se odnosi na usluge telefona i interneta, te na usluge pošte. Do povećanja je došlo radi uzimanja dodatnog internetskog pojačivača za nadograđeni dio vrtića.
* Šifra 3234, komunalne usluge – realiziran je iznos od 341,67 EUR. A sastoje se od opskrbe vodom, iznošenja i odvoza smeća, te deratizacije i dezinsekcije.
* Šifra 3236 – zdravstvene i veterinarske usluge, iskazuju obvezne i preventivne zdravstvene preglede zaposlenika – utrošeno je 417,75 EUR, u odnosu na prethodnu godinu rashod je veći za 167,13 EUR, do povećanja je došlo radi zapošljavanja novih zaposlenika koji su bili dužni obaviti zdravstvene i sanitarne preglede.
* Šifra 3238 – Računalne usluge iznose 1.150,72 EUR. A odnose se na standardno korištenje i održavanje poslužitelja čije programe koristimo za rad.
* Šifra 3239 – Rashodi za ostale usluge su rashodi za podmirenje rashoda za usluge vođenja poslova zaštite na radu, te vatrodojavnog sustava a iznose 849,38 EUR. Povećane su za 568,13 EUR, to povećanje odnosi se na dodatni trošak izrade nove Procjene rizika koju smo bili primorani izraditi radi proširenja vrtića.

**Bilješka 8**

Šifra 329 – Ukupni ostali nespomenuti rashodi poslovanja veći su za 5.652,78 EUR u odnosu na prošlu 2024. godinu.

* Šifra 3293, iskazuje troškove reprezentacije koji iznose 168,38 EUR čiji je iznos ostvaren za organizaciju četvrtog rođendana dječjeg vrtića, te otvaranje novih jasličnih skupina.
* Šifra 3299 prikazuje ostale nespomenute rashode poslovanja u iznosu od 6.841,93 EUR. Odnose se na mikrobiološku i kemijsku analizu namirnica i vode, nabavu didaktičke opreme ta tri odgojno obrazovne skupine, kao i nabavu didaktike za dvije jaslične skupine .

**Bilješka 9**

Šifra 343 – Ukupni ostali financijski rashodi – iznose 4,98 EUR.

* Šifra 3431 – Bankarske usluge i usluge platnog prometa iznose 4,98 EUR.

**Bilješka 10**

Šifra 422 -postrojenje i oprema – realizirano je u iznosu od 805,55 EUR, a iznos se odnosi na nabavu profesionalnog štapnog miksera, te dodatni ormar za pohranu.

**Bilješka 11**

Šifra 92221 – manjak prihoda poslovanja – preneseni iz 2024. godine iznosio je 3.330,75 EUR.

**Bilješka 12**

Šifra 96 – Obračunati prihodi poslovanja – nenaplaćeni, veći su u odnosu na 2024. godinu. Iznose 976,33 EUR, a odnose se na dugovanja roditelja za uslugu sufinanciranja dječjeg vrtića.

**Bilješka 13**

Šifra X678 – Ukupni prihodi i primici, povećani su u odnosu na prošlogodišnje izvještajno razdoblje za iznos od 52.380,21 EUR, te sada iznose 117.598,57 EUR.

**Bilješka 14**

Šifra Y345 – Ukupni rashodi i izdaci iskazani su sa 127.523,13 EUR, što je za 53.104,60 EUR više u odnosu na prošlo razdoblje 2024. godinu.

**Bilješka 15**

Šifra Y005 – Manjak prihoda i primitaka u ovom tromjesečnom razdoblju iznosi 9.927,56 EUR.

**Bilješka 16**

Šifra Y006 – manjak prihoda i primitaka za pokriće u sljedećem razdoblju iznosi 13.258,31 EUR.